open-index/open-wikipedia-markdown huggingface dataset:
პრჟიბისლავი

**პრჟიბისლავი** () — ქალაქი ჩეხეთის რესპუბლიკის ვისოჩინის მხარეში,  ჰავლიჩკუვ-ბროდის რაიონში მდებარეობს. ქალაქის ისტორიული ცენტრი კარგად არის შემონახული და ჩეხეთის კულტურული ძეგლის სტატუსი აქვს.

## ადმინისტრაციული დაყოფა
პრჟიბისლავის მუნიციპალიტეტი 8 ადმინისტრაციული ერთეულისგან შედგება:

*პრჟიბისლავი
*ჩესკა-იაბლონა
*დობრა
*დოლნი-იაბლონა
*ჰრჟიშტე
*პორჟიჩი
*რონოვ-ნად-საზავოუ
*უტინი

## გეოგრაფია
პრჟიბისლავი ქალაქ ჰავლიჩკუვ-ბროდიდან აღმოსავლეთით, დაახლოებით 11 კილომეტრში მდებარეობს, ხოლო იიჰლავადან 21 კილომეტრითაა დაშორებული. მუნიციპალიტეტის ტერიტორია ზემო საზავის ბორცვებზეა, მის ტერიტორიაზე მდებარე ყველაზე მაღალი წერტილის სიმაღლე 592 მეტრია ზღვის დონიდან. პრჟიბისლავი მდინარე საზავის მარჯვენა სანაპიროზეა გაშენებული. მუნიციპალიტეტის ტერიტორიაზე რამდენიმე სათევზაო ტბორია, რომლებსაც წყლით მდინარე საზავა კვებავს.

პრჟიბისლავში ნოტიო კონტინენტური კლიმატია, იცის გრილი ზაფხული და ცივი ზამთარი. ქალაქის საშუალო წლიური ტემპერატურაა 11,9°C, ხოლო ნალექების წლიური რაოდენობა 669 მილიმეტრი.

## ისტორია
ისტორიულ წყაროებში პრჟიბისლავი პირველად 1257 წელს არის მოხსენიებული. ჰუსიტურ ომებამდე ის სამთო მოპოვების პატარა ქალაქი იყო, ომების დასრულების შემდეგ ეს ტრადიცია კვლავ გაგრძელდა. ომის პერიოდში პრჟიბისლავი ჰუსიტების სამხედრო ბაზა იყო, ის არაერთხელ დაზიანდა ომისა და ხანძრების გამო. ქალაქში ყველაზე დიდი ხანძარი 1767 წელს გაჩნდა, რამაც არაერთი ისტორიული ნაგებობა გაანადგურა.

## ღირსშესანიშნაობები
ქალაქის უძველესი ნაგებობა 1497 წლის გოტიკური სტილის კოშკია. კოშკის გვერდით მდებარეობს წმინდა იოანე ნათლისმცემლის შობის ეკლესია, რომელიც ბაროკოს სტილში 1753 წელს აშენდა.

პრჟიბისლავის ციხესიმაგრე 1560 წელს დიდგვაროვანმა ზახარიაშ ჰრადეცელმა ააგო. ციხესიმაგრეში ორი ეზოა. ძველი ეზო ტოსკანური სტილის სვეტებით არის გამორჩეული. დღეს ციხესიმაგრეში მეხანძრეთა მუზეუმია განთავსებული.

## ფოტოგალერეა 

Image:Benfoto-přibyslav042.jpg|კოშკი და ნათლისმცემლის შობის ეკლესია
Image:Přibyslav, train station 3.jpg|მატარებლის სადგური
Image:Benfoto-přibyslav129.jpg|ქალაქის მერია
Image:Letiště Přibyslav 01.jpg|აეროდრომი
Image:Benfoto-přibyslav261.jpg|ციხესიმაგრე

## რესურსები ინტერნეტში
*

## სქოლიო
კატეგორია:ვისოჩინის მხარის ქალაქები
Our fault

**ჩვენი ბრალია** () — 2025 წლის ესპანური რომანტიკურ-დრამატული ფილმი. რეჟისორი — დომინგო გონსალესი და სცენარის თანაავტორი — სოფია კუენკა. ფილმში მთავარ როლებს ნიკოლ უოლესი და გაბრიელ გევარა თამაშობენ. ჩვენ ბრალია არის  მესამე და საბოლოო ნაწილი მერსედეს რონის სერიიდან *„Culpables“*,რომელიც მოჰყვება ფილმებს *„My Fault“* (2023) და *„Your Fault“* (2024).

## სიუჟეტი
დაშორებიდან ოთხი წლის შემდეგ, ნიკი და ნოა ლიონისა და ჯენას ქორწილში კვლავ ხვდებიან ერთმანეთს, რაც კითხვის ნიშნის ქვეშ აყენებს იმას, შეძლებს თუ არა მათ სიყვარულს ნოას სიბრაზე დაძლიოს. ხარჯების შემცირების მიზნით, გადაღებები „*your fault*“-ის პარალელურად მიმდინარეობდა.  გადაღებებში მონაწილეობდნენ წინა ფილმების მსახიობები და ფრან მორსილო.

## რესურსები ინტერნეტში
* 

## სქოლიო
კატეგორია:2025 წლის ფილმები
კატეგორია:ესპანელი მსახიობები
კატეგორია:ესპანური ფილმები
კატეგორია:ფილმები
კალმარის კოქტეილი

**კალმარის კოქტეილი** () ― ზღვის პროდუქტებისგან მომზადებული კერძი, რომელსაც ორდ’ივრად (აპეტაიზერი) მიირთმევენ. ის კრევეტების კოქტეილს წააგავს, მაგრამ მთავარი ინგრედიენტი კრევეტის ნაცვლად კალმარია.

1969 წელს შეერთებულ შტატებში კალმარის კოქტეილი ერთ-ერთი ისეთი კერძი იყო, რომელიც თევზის დეფიციტის პერიოდში ერთგვარ შემცვლელად გამოიყენებოდა. მასაჩუსეტსის ტექნოლოგიური ინსტიტუტის მკვლევარებმა შექმნეს კალმარის მარტივად გასასუფთავებელი მოწყობილობა და კვლევისთვის 70 კაციან დეგუსტატორთა ჯგუფს წარუდგინეს მისი კოქტეილი, შემწვარი რგოლები და წვნიანი.  მიუხედავად იმისა, რომ აშშ-ში კალმარი პოპულარული არ იყო, ის თითქმის მხოლოდ აზიურ რესტორნებში იყიდებოდა და გამოკითხვებმა კალმარის მიმართ საზოგადოების ნეგატიური აღქმა გამოავლინა, დეგუსტატორთა ჯგუფმა კერძებს მაღალი შეფასება მიანიჭა.

## სქოლიო
კატეგორია:ზღვის პროდუქტების კერძები
კატეგორია:კერძები
კატეგორია:კულინარია
კატეგორია:კერძები ძირითადი ინგრედიენტებით
კატეგორია:აპეტაიზერები
კატეგორია:ამერიკული სამზარეულო
პიკი

**პიკი** — ლურჯი, სიმინდის ფქვილისგან მომზადებული პური, რომელიც ჰოპის ტომის სამზარეულოსთვისაა დამახასიათებელი.

პიკის მოსამზადებლად ლურჯ სიმინდს, ჰოპის ტომისთვის ძირითად და უმნიშვნელოვანეს მარცვლეულს, ჯერ ფქვილად აქცევენ, შემდეგ კი ურევენ წყალსა და დამწვარი ბუჩქების ან ღვიის ხეებისგან დარჩენილ ნაცარსნიქსტამალიზაციის მიზნით (სიმინდის კვებითი მოდიფიკაცია კირის ან სხვა ტუტეების საშუალებით). თხელ ცომს ხელით უსვამენ დიდ, ბრტყელ საცხობ ქვაზე, რომელიც ცეცხლზეა გაცხელებული და დაფარულია როგორც გოგრისა და მზესუმზირის ზეთით, ასევე საზამთროს თესლით. პიკის პური თითქმის მყისიერად ცხვება და ქვიდან ცვივა იმდენად თხელ ნაჭრებად, რომ გამჭვირვალეა.

პიკის დამზადებას რამდენიმე დღე სჭირდება. პურის ამ სახეობას ამზადებენ ქალები შეყვარებულობისა და ქორწინების რიტუალის სხვადასხვა ფაზაში და წყვილი მას ქორწინების ცერემონიის დილით მიირთმევს. ზოგიერთ შემთხვევაში მას კაჩინას მოცეკვავეები არიგებენ.

## სქოლიო
კატეგორია:პური
კატეგორია:აპეტაიზერები
კატეგორია:სამზარეულო
კატეგორია:საკვები
კატეგორია:კულინარია
ჰარქები (მთვარის კრატერი)

**კრატერი ჰარქები** () — დარტყმითი მეტეორიტული კრატერი მთვარეზე. მდებარეობს მთვარის უკანა მხარის ჩრდილო-აღმოსავლეთ ნაწილში. სახელი ეწოდა ჰარქების პატივსაცემად (დაამტკიცა საერთაშორისო ასტრონომიულმა კავშირმა 1979 წელს). კრატერის ფორმირება პრე-ნექტარული პერიოდით ივარაუდება.

## კრატერის აღწერა 
კრატერის ცენტრის სელენოგრაფიული კოორდინატებია , დიამეტრი — 337.14 კმ, სიღრმე — 3.23 კმ.

## სატელიტური კრატერები 
## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-06
ზემო ოროზმანის ეკლესია

**ზემო ოროზმანის ეკლესია** — XII–XIII საუკუნეების ქართული ხუროთმოძღვრების ძეგლი ისტორიულ ქვემო ქართლში, ახლანდ. დმანისის მუნიციპალიტეტის სოფელ ზემო ოროზმანში. მინიჭებული აქვს კულტურული მემკვიდრეობის ძეგლის სტატუსი (2006). 

ერთნავიანი მომცრო ეკლესიაა. შემორჩენილია დაზიანებული სახით. დგას შემაღლებულ კლდეზე. აგებულია თლილი ქვით. აღმოსავლეთის მხრით დატანებული აქვს ჩუქურთმიანი სარკმელი. კლდეში გამოკვეთილი დარანიდან ერთი გვირაბი თვით ეკლესიაში ადის, მეორე – მოშორებით, მაღალ მთაზე. ეკლესიის გარშემო, სასაფლაოზე ქართულწარწერიანი საფლავის ქვებია.

## ლიტერატურა
* მუსხელიშვილი ლ., არქეოლოგიური ექსკურსიები მაშავრის ხეობაში, თბ., 1941.
## რესურსები ინტერნეტში
კატეგორია:დმანისის მუნიციპალიტეტის ტაძრები
ესკეიშადა

**ესკეიშადა** — ტრადიციული კატალონიური კერძი, რომელიც მზადდება დაჭრილი, დამარილებული ვირთევზის, პომიდვრის, ხახვის, ზეითუნის ზეთისა და ძმრისგან, ზოგჯერ კი ზეთისხილი ან მოხარშული კვერცხიც ახლავს გარნირად. რეცეპტები განსხვავებულია, ზოგიერთი მზარეული კერძს ამატებს სხვა ინგრედიენტებს, მაგალითად ბადრიჯანსა და ბულგარულ წიწაკას. ესკეიშადას განსაკუთრებით ხშირად ამზადებენ თბილ ამინდში და ზოგჯერ ზაფხულის კერძადაც კი ითვლება.

ესკეიშადას ზოგჯერ „კატალონიურ სევიჩესაც“ უწოდებენ, რადგან დამარინადებულ უმ თევზს წარმოადგენს (მიუხედავად იმისა, რომ ვირთევზას მარილში ხარშავენ და აშრობენ). კერძის სახელწოდება მომდინარეობს კატალონიური ზმნიდან „*esqueixar*”, რაც ნიშნავს დახევას ან დაქუცმაცებას. ხორცის სწორი ტექსტურის მისაღწევად, ესკეიშადასთვის ვირთევზას ყოველთვის თითებით აქუცმაცებენ, რაზეც საკვების სახელიც მეტყველებს.

## სქოლიო
კატეგორია:კერძები
კატეგორია:კერძები ძირითადი ინგრედიენტებით
კატეგორია:საკვები
კატეგორია:თევზის კერძები
კატეგორია:ზღვის პროდუქტების კერძები
კატეგორია:აპეტაიზერები
კატეგორია:კულინარია
კატეგორია:სამზარეულო
კატეგორია:კატალონიური სამზარეულო
ნიქოზიის ხოცვა-ჟლეტა

[მინი|ნიქოზიის ალყის რუკა, ჯოვანი კამოჩო, [1574 წელი]]
**ნიქოზიის ხოცვა-ჟლეტა** — ოსმალეთის იმპერიის მიერ 1570-1573 წლების ოსმალეთ-ვენეციის ომის დროს მოწყობილი ხოცვა-ჟლეტა ნიქოზიაში, კვიპროსში, რომელსაც 20 000-ზე მეტი ბერძენის სიცოცხლე ემსხვერპლა. 

## მოვლენები 
1570 წლის 3 ივლისს კვიპროსზე ოსმალეთის იმპერიის ჯარები შეიჭრნენ. 22 ივლისს პიალი ფაშამ, პაფოსის, ლიმასოლისა და ლარნაკას დაკავების შემდეგ, თავისი არმია ნიქოზიისკენ მიმართა და ქალაქს ალყა შემოარტყა. ქალაქმა ალყაში ერთ თვეზე მეტი ხნის განმავლობაში გაძლო და 1570 წლის 9 სექტემბერს დაეცა. იმ დღეს, ქალაქის მცველებს საბრძოლო მასალა გამოელიათ, ხოლო მე-15 შეტევამ კედლების გარღვევა მოახერხა. ალყის დროს და მის შემდეგ დაახლოებით 20 000 ბერძენი მცხოვრები დაიღუპა. ყველა ეკლესია, საზოგადოებრივი შენობა და სასახლე გაძარცვეს. ქალაქის ღორებიც კი, რომლებსაც მუსლიმები უწმინდურად მიიჩნევდნენ, მოკლეს და მხოლოდ მონებად გასაყიდი ქალები და ბიჭები დაიტოვეს ტყვედ.

აგვისტოს ბოლოს კრეტაზე შეკრებილი 200 გემისგან შემდგარი გაერთიანებულმა ქრისტიანულმა ფლოტმა, რომელიც შედგებოდა ვენეციური (ჯიროლამო ძანეს მეთაურობით), პაპის (მარკანტონიო კოლონას მეთაურობით) და ნეაპოლიტანური, გენუური და ესპანური (ჯოვანი ანდრეა დორიას მეთაურობით) ესკადრილიებისგან, უკან დაიხია, როდესაც ნიქოზიის დაცემის შესახებ შეიტყო.

## შედეგები 
ნიქოზიის მოსახლეობა ოსმალეთის შემოსევამდე დაახლოებით 21 100 ადამიანს შეადგენდა და 1572 წლის ოსმალეთის აღწერის მონაცემების მიხედვით, მოსახლეობა 1 100-1 200-მდე შემცირდა. ქალაქის განადგურება იმდენად მასშტაბური იყო, რომ დაპყრობიდან რამდენიმე წლის განმავლობაში კვიპროსის რამდენიმე სოფელში მოსახლეობა ქალაქზე მეტი იყო. მთავარი ეკლესიები, მათ შორის წმინდა სოფიას ტაძარი, მეჩეთებად გადაკეთდა.

*არნოდ დე როკასი* კვიპროსელი ლეგენდარული ფიგურაა, რომელსაც იქ მოწამედ და კვიპროსელ გმირად იხსენებენ.

## ლიტერატურა 
*
*
*
* 
*
*

## სქოლიო
კატეგორია:ოსმალეთის ექსპანსია ევროპაში
კატეგორია:ოსმალეთის ბრძოლები
გაზის კამერა

, ლუბლინის მახლობლად]]

**გაზის კამერა** — მოწყობილობა, რომელიც ადამიანებისა და ცხოველების მოკვლას აირით უზრუნველყოფს და ჰერმეტულად დახურული სათავსისგან შედგება, სადაც შეჰყავთ მოწამლავი ან დახუთვის გამომწვევი აირი. მოწამლავ აგენტებს შორის გამოიყენება ციანოვანწყალბადი და ნახშირის მონოქსიდი. მაღალი კონცენტრაციის ნახშირორჟანგი ჩვეულებრივ გამოიყენება ცხოველებისთვის განკუთვნილ გაზის კამერებში.

## ისტორია 
ამერიკის შეერთებულ შტატებში გაზის კამერის გამოყენება პირველად ექიმმა ალან მაკლეინ ჰამილტონმა შესთავაზა ნევადის შტატს.

ამის შემდეგ გაზის კამერები გამოიყენებოდა სიკვდილით დასჯის მეთოდად აშშ-ში და დღემდე რჩება სამი შტატის კანონმდებლობით დაშვებულ ლეგალურ საშუალებად; უკანასკნელ პერიოდში ინერტული N2-ით აზოტით დახუთვის კანონით დაბრუნებაც მოხდა, თუმცა პრაქტიკაში ეს მეთოდი ფაქტობრივად ზედმეტი გახდა 1990-იანი წლების დასაწყისიდან. ლიტვაში გაზის კამერები გამოიყენებოდა სამოქალაქო, სასჯელაღსრულებითი მიზნებისთვის 1930-იან წლებში, ხოლო ბოლო ცნობილი სასიკვდილო დასჯა 1940 წელს განხორციელდა. თუმცა არც ერთი მათგანი მასობრივად არ გამოიყენებოდა და ისინი მხოლოდ „კრიმინალური“ დანაშაულებისთვის სასჯელის აღსრულებას ემსახურებოდა.

განსაკუთრებით მნიშვნელოვანი მაგალითია გაზის კამერების ფართომასშტაბიანი გამოყენება ჰოლოკოსტის პერიოდში, როდესაც ისინი ნაცისტურმა გერმანიამ დანერგა 1930-იანი წლების ბოლოს, თავდაპირველად პროგრამის *აქცია ტ-4* ფარგლებში, ხოლო მოგვიანებით — საკუთარი გენოციდური პროგრამის ნაწილად.

თანამედროვე ხანაში ჩრდილოეთ კორეიდან თავი გადარჩენილმა პირებმა განაცხადეს, რომ ციხე-ბანაკებში სიკვდილით დასჯა ხორციელდებოდა გაზის კამერებში, ხშირად სამედიცინო ექსპერიმენტებთან შერწყმით.

## სქოლიო
კატეგორია:ჰოლოკოსტი
პიანინო (ფილმი)

„**პიანინო**“ () — ჯეინ კემპიონის 1993 წლის რომანტიკული დრამატული ფილმი. ფილმისთვის კემპიონმა ოსკარი მოიპოვა საუკეთესო სცენარისათვის. იგი ასევე ნომინირებული იყო საუკეთესო რეჟისორის კატეგორიაშიც. ეს იყო სადებიუტო ფილმი ანა პეკუინისთვის.

## სიუჟეტი
ფილმის მოქმედება ვითარდება მეცხრამეტე საუკუნეში. მისი ძირითადი თემაა მუნჯი ქალის სასიყვარულო ურთიერთობაა, რომელიც შოტლანდიიდან ახალ ზელანდიაში თავის საქმროსთან ჩადის.

## როლებში
*ჰოლი ჰანტერი — ადა მაკგრათი 
*ჰარვი კეიტელი — ჯორჯ ბეინზი 
*ანა პეკუინი — ფლორა მაკგრათი 

## ჯილდოები
**ოსკარი**
# საუკეთესო ადაპტირებული სცენარი: ჯეინ კემპიონი 
# საუკეთესო მსახიობი ქალი: ჰოლი ჰანტერი 
# საუკეთესო მსახიობი ქალი მეორეხარისხოვან როლში: ანა პეკუინი 

**ოქროს გლობუსი**
# საუკეთესო მსახიობი ქალი დრამაში: ჰოლი ჰანტერი 

**BAFTA **
# საუკეთესო მსახიობი ქალი: ჰოლი ჰანტერი 

## რესურსები ინტერნეტში
* 
* 
* 
* 
* 

კატეგორია:ინგლისურენოვანი ფილმები
კატეგორია:1993 წლის ფილმები
კატეგორია:ამერიკული რომანტიკული დრამატული ფილმები
გილიომ V (ლუქსემბურგის დიდი ჰერცოგი)

**გილიომ V** (გილიომ ჟან ჟოზეფ მარია დე ნასაუ; დ. 11 ნოემბერი 1981) — ლუქსემბურგის დიდი ჰერცოგი, რომელიც ტახტზე ავიდა 2025 წლის 3 ოქტომბერს და მას შემდეგ ქვეყნის მოქმედ მონარქად ითვლება. იგი არის თავისი მშობლების, დიდი ჰერცოგი ჰენრისა და დიდი ჰერცოგინია მარია ტერესას უფროსი ვაჟი და ტახტზე მამის აბდიკაციის შემდეგ ავიდა.

## ადრეული წლები და განათლება 
გილიომი დაიბადა 1981 წლის 11 ნოემბერს შარლოტა დიდმთავარ ქალის სამშობიარო კლინიკაში, ლუქსემბურგში, როგორც ლუქსემბურგის დიდი ჰერცოგის ჰენრისა და მისი მეუღლის, კუბაში დაბადებული დიდი ჰერცოგინია მარია ტერესას უფროსი შვილი. მისი ნათლიები არიან პრინცესა მარია ასტრიდი ლუქსემბურგელი და პრინცი გილიომი ლუქსემბურგელი. გილიომს ჰყავს ოთხი უმცროსი და-ძმა: პრინცი ფელიქსი, პრინცი ლუი, პრინცესა ალექსანდრა და პრინცი სებასტიანი.

გიიომმა დაწყებითი განათლება მიიღო ლორენცვაილერში, ხოლო საშუალო განათლება — ლუქსემბურგის ქალაქში მდებარე ლიცეუმში „რობერ შუმანი“ (*Lycée Robert-Schuman*). შემდეგ იგი სწავლობდა შვეიცარიულ პანსიონებში — ინსტიტუტ „ლე როზეში“ და „კოლეჟ ალპინ ინტერნასიონალ ბო სოლეიში“, სადაც 2001 წელს წარმატებით ჩააბარა ფრანგული ბაკალავრიატის გამოცდები. 2001–2002 წლებში მან officer-ის სამხედრო კურსი გაიარა სამეფო სამხედრო აკადემიაში „სენდჰერსტი“, კემბერლიში, ინგლისში. 2006 წელს იგი შევიდა Institut Philanthropos-ში, ფრიბურგში (შვეიცარია), სადაც ერთი წლის განმავლობაში ფილოსოფიასა და ანთროპოლოგიას სწავლობდა. მოგვიანებით მან ლიტერატურა და პოლიტიკური მეცნიერება განაგრძო ინსტიტუტ „ალბერ-ლე-გრანში“ ანჟეში და 2009 წელს გაასრულა სწავლა ბაკალავრის ხარისხით (with honours). დიპლომი გაცემული იყო ანჟეს უნივერსიტეტის მიერ, ორი სასწავლებლის პარტნიორობის შეთანხმების საფუძველზე. 2018–2019 წლებში პრინცი გიიომი ლონდონში გასამაგრებელ (postgraduate) კურსს გადიოდა სადაცვის სამეფო კოლეჯში (RCDS).

მაშინდელმა მემკვიდრეობითმა დიდმა ჰერცოგმა პროფესიული სტაჟირება გაიარა „Belgian Chemical Union“-ში 2003 წელს, ლონდონში მდებარე „დოიჩე ბანკის“ ფილიალში — 2004 წელს და „არსელორმიტალის“ ესპანურ შტოში — 2005 წელს. 2002 წლის დეკემბერში იგი ფიცით დადგინდა ლუქსემბურგის არმიის ოფიცრად. ტახტზე ასვლამდე გიიომს პოლკოვნიკის წოდება ეჭირა, ხოლო სინგასლზე ასენისთანავე მას გენერალის ჩინი მიენიჭა და არმიის სარდლად დაინიშნა.

## სქოლიო
კატეგორია:დაბადებული 1981
კატეგორია:ლუქსემბურგის დიდი ჰერცოგები
კატეგორია:ლუქსემბურგელი სამხედრო პირები
Imagine Publishing

**Imagine Publishing** — ბრიტანული გამომცემლობა, რომელიც არაერთ ჟურნალს გამოსცემდა ვიდეო თამაშების, კომპიუტერული ტექნოლოგიების, ხელოვნებისა და ყოველდღიური ცხოვრების სტილის შესახებ. Imagine Publishing 2016 წლის 21 ოქტომბერს კომპანია Future plc-მა შეიძინა.

გამომცემლობა 2005 წლის 14 მაისს, საკუთარი სახსრებით დააარსეს დემიენ ბატმა, სტივენ ბოიდმა და მარკ კენდრიკმა — სამივე მათგანი Paragon Publishing-ის ყოფილი დირექტორი იყო; საქმიანობის პირველ ექვს თვეში კომპანიამ ვიდეო თამაშებისა და შემოქმედებითი ტექნოლოგიების შესახებ ექვსი ძირითადი ჟურნალი გამოუშვა.

## რესურსები ინტერნეტში
* (დაარქივებული)

## სქოლიო
კატეგორია:გაერთიანებული სამეფოს გამომცემლობები
BTS World: Original Soundtrack (BTS-ის ალბომი)

**BTS World: Original Soundtrack** — ამავე სახელწოდების მობილური თამაშის საუნდტრეკის ალბომი, რომელიც Netmarble-ის მიერაა შემუშავებული. ის გამოვიდა 2019 წლის 28 ივნისს, მობილური თამაშის გამოსვლიდან ორი დღის შემდეგ. ალბომში შედის სამხრეთ კორეული ბოიბენდის BTS-ის ოთხი სინგლი და ინსტრუმენტული კომპოზიციები თამაშიდან. მის გამოშვებას წინ უძღოდა სინგლები: "Dream Glow" (კოლაბორაცია ბრიტანელ მომღერალ Charli XCX-თან), "A Brand New Day" (კოლაბორაცია შვედ მომღერალ ზარა ლარსონთან) და "All Night" (კოლაბორაცია ამერიკელ რეპერსა და მომღერალ Juice Wrld-თან). 26 ივნისს, სიმღერა "Heartbeat" თამაშის გამოშვების შემდეგ იქნა გაზიარებული. ალბომის დებიუტი შედგა Gaon Album Chart-ის სათავეში და ეს იყო მათი პირველი #1 ადგილი ესპანეთში. ის ასევე გახდა პირველი K-pop საუნდტრეკი, რომლის დებიუტიც შედგა Billboard Top Soundtracks ჩარტში.

## წინაპირობა და გამოშვება
ორიგინალური საუნდტრეკი, რომელშიც BTS-ის ახალი მუსიკა შედიოდა ჯგუფის იმ დროისთვის დაგეგმილი მობილური თამაშისთვის BTS World, პირველად 2019 წლის 4 ივნისს (სამხრეთ კორეაში; 5 ივნისს მსოფლიოში) გამოცხადდა.

2019 წლის 10 ივნისს, სხვადასხვა კორეული ელექტრონული კომერციის საიტების ბმულები, სადაც საუნდტრეკის ფიზიკური გამოცემების წინასწარი შეკვეთა შეიძლებოდა, გაზიარდა ჯგუფის კომპანიის Twitter-ის ანგარიშის მეშვეობით. შემდგომში Weverse-ის მეშვეობით გლობალური შესყიდვის ბმული გაზიარდა პლატფორმის ოფიციალური Twitter ანგარიშიდან. ალბომის წინასწარი შეკვეთები იმავე დღეს დაიწყო.

27 ივნისს გამოვლინდა, რომ ოფიციალურ ალბომში სულ 14 სიმღერა იქნებოდა, მათ შორის სამი ძირითადი სინგლი, ფონური მუსიკა (background music) და 7 სოლო "თემატური" სიმღერა. ასევე ცნობილი გახდა, რომ სინგლ "Heartbeat"-თან ერთად, რომელიც ალბომის მთავარი ტრეკია, გამოვიდოდა მუსიკალური ვიდეო.

## სინგლი
პირველი სინგლი "Dream Glow", კოლაბორაცია ბრიტანელ მომღერალ Charli XCX-თან, გამოვიდა 2019 წლის 7 ივნისს.

მეორე სინგლი "A Brand New Day" შვედ მომღერალ ზარა ლარსონთან ერთად, გამოვიდა 14 ივნისს.

მესამე სინგლი "All Night" ამერიკელ რეპერ Juice Wrld-თან ერთად, გამოვიდა 21 ივნისს.

მეოთხე სინგლი "Heartbeat" თავდაპირველად გამოვიდა თამაშში 26 ივნისს, შემდეგ კი გლობალურად 28 ივნისს, როდესაც ალბომის ციფრული და ფიზიკური ვერსიები ხელმისაწვდომი გახდა. სიმღერასთან ერთად ერთდროულად გამოვიდა თანმხლები მუსიკალური ვიდეო, რომელშიც ჯგუფის საკონცერტო კადრები და თამაშიდან სცენები იყო წარმოდგენილი.

## სქოლიო
*"BTS WORLD (Original Soundtrack) by Various Artists on Apple Music"
*"BTS - BTS WORLD (Original Soundtrack)"
*"방탄소년단 - BTS WORLD OST (BTS - BTS WORLD OST)"
*"'BTS World' Makes Top 10 Debut on Top Soundtracks Chart"
*World Free Mobile Game Release Date Set, Will Feature Original K-Pop Soundtrack"
*WORLD OST 예약구매 링크 안내"
*"BTS' Jin, Jimin & Jungkook & Charli XCX Release 'Dream Glow' For 'BTS World' Mobile Game Soundtrack: Listen"
*"BTS Release 'BTS World' Soundtrack Album Including New Track 'Heartbeat': Listen"

კატეგორია:2019კატეგორია:სამხრეთი კორეაკატეგორია:სიმღერაკატეგორია:მუსიკაკატეგორია:სამხრეთ კორეული ჯგუფები კატეგორია: კორეული მუსიკა
Nintendo Entertainment Analysis & Development

**Nintendo Entertainment Analysis & Development** (შემოკლებით **Nintendo EAD**, წარსულში ცნობილი როგორც **Nintendo Research & Development No.4 Department**) — იაპონური ვიდეო თამაშების კომპანიის, Nintendo-ს პროგრამული უზრუნველყოფის უმსხვილესი დეველოპერული ქვედანაყოფი. მისი წინამორბედი იყო „Creative Department“ —  მხატვარ-დიზაინერთა გუნდი, რომელსაც სხვადასხვა მიმართულებით მუშაობა ევალებოდა და რომლის შემადგენლობაშიც თავდაპირველად შიგერუ მიამოტო და ტაკაში ტეზუკა შედიოდნენ.

Nintendo EAD სახელი გაითქვა ისეთი ფრენჩაიზების შექმნით როგორებიცაა „Donkey Kong, „Mario“, „The Legend of Zelda“, „F-Zero“, „Star Fox, „Animal Crossing“, „Pikmin“ და Wii.

კომპანიის პრეზიდენტის, სატორუ ივატას გარდაცვალების შემდეგ განხორციელებული მასშტაბური რესტრუქტურიზაციის შედეგად, 2015 წლის სექტემბერში ეს განყოფილება გაერთიანდა Software Planning & Development-ში და ჩამოყალიბდა როგორც Nintendo Entertainment Planning & Development.

## რესურსები ინტერნეტში
* Nintendo EAD-ის თამაშები — IGN
* Nintendo EAD — MobyGames

## სქოლიო
კატეგორია:Nintendo-ს დივიზიები და შვილობილი კომპანიები
კატეგორია:ვიდეო თამაშების კომპანიები იაპონიაში
კატეგორია:1983 წელს დაარსებული კომპანიები
კატეგორია:1983 წელს დაარსებული ვიდეო თამაშების კომპანიები
მილნი (მთვარის კრატერი)

**კრატერი მილნი** () — დარტყმითი მეტეორიტული კრატერი მთვარეზე. მდებარეობს მთვარის უკანა მხარის სამხრეთ-აღმოსავლეთ ნაწილში. სახელი ეწოდა ედუარდ ართურ მილნის პატივსაცემად (დაამტკიცა საერთაშორისო ასტრონომიულმა კავშირმა 1970 წელს). კრატერის ფორმირება ნექტარული პერიოდით ივარაუდება.

## კრატერის აღწერა 
კრატერის ცენტრის სელენოგრაფიული კოორდინატებია , დიამეტრი — 259.97 კმ, სიღრმე — 3.14 კმ.

## სატელიტური კრატერები 
## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-28
რობერტ ადლერი

**რობერტ ადლერი** — (4 დეკემბერი, 1913 – 15 თებერვალი, 2007) ავსტრიელ-ამერიკელი გამომგონებელი, რომელსაც ჰქონდა უამრავი პატენტი. მუშაობდა Zenith Electronics-ში და კომპანიიდან პრეზიდენტის მოადგილედ და კვლევითი განყოფილების დირექტორად გავიდა პენსიაზე. ნამუშევარში შედიოდა ტელევიზორებისთვის ხმაზე დაფუძნებული ადრეული დისტანციური მართვის მოწყობილობების შემუშავება, რომლებიც 25 წლის განმავლობაში იყო სტანდარტი, სანამ  არ ჩაანაცვლა ინფრაწითელმა (IR) დისტანციურმა მართვებმა, რომლებსაც შეეძლოთ უფრო რთული ბრძანებების გადაცემა.
## მიღწევები
ადლერი დაიბადა ვენაში 1913 წელს, ექიმის ჯენი ადლერის და სოციალური თეორეტიკოსის მაქს ადლერის ძედ.მიიღო ფიზიკის დოქტორის ხარისხი ვენის უნივერსიტეტში 1937 წელს. ავსტრიის ნაცისტური გერმანიის მიერ ანექსიის შემდეგ 1938 წელს, ადლერმა, რომელიც იყო ებრაელი, დატოვა ქვეყანა.პირველად იმოგზაურა ბელგიაში, შემდეგ ინგლისში, სადაც მოიქცა მეგობრების რჩევის მიხედვით, რომლებმაც შეერთებულ შტატებში ემიგრაცია აურჩიეს.
შეერთებულ შტატებში ემიგრაციის შემდეგ,დაიწყო მუშაობა Zenith Electronics-ში კვლევით განყოფილებაში 1941 წელს. თავის სიცოცხლეში ადლერს მიენიჭა 180-ზე მეტი აშშ-ის პატენტი.

## გარდაცვალება
რობერტ ადლერი გარდაიცვალა ბოისის (აიდაჰო) მოხუცთა თავშესაფარში, გულის უკმარისობით, 93 წლის ასაკში.

კატეგორია:ფიზიკოსები
კატეგორია:ტექნოლოგია
კატეგორია:XX საუკუნის ფიზიკოსები
კატეგორია:ემის ჯილდო
კატეგორია:ვენაში დაბადებულები
გოვერნორსის სამიტი

[მინი|[ჯორჯ ჰერბერტ უოკერ ბუში|ბუში, რეიგანი და გორბაჩოვი]]
**გოვერნორსის სამიტი** — სამიტი ამერიკის შეერთებული შტატების პრეზიდენტ რონალდ რეიგანსა და საბჭოთა კავშირის კომუნისტური პარტიის გენერალურ მდივან მიხეილ გორბაჩოვს შორის. გაიმართა 1988 წლის 7 დეკემბერს. შეხვედრას ასევე ესწრებოდა აშშ-ს ვიცე-პრეზიდენტი და არჩეული პრეზიდენტი ჯორჯ ჰ. უ. ბუში.

გორბაჩოვმა შეერთებულ შტატებში ვიზიტი შეწყვიტა, როგორც კი აცნობეს იმავე დღეს სომხეთის სსრ-ში მომხდარი მიწისძვრის შესახებ.

## სქოლიო
კატეგორია:1988 წელი საერთაშორისო ურთიერთობებში
კატეგორია:1988 წელი აშშ-ში
კატეგორია:1988 წელი საბჭოთა კავშირში
კატეგორია:ცივი ომი
კატეგორია:1988 წლის კონფერენციები
შიგერუ მიამოტო

**შიგერუ მიამატო** (; დ. 16 ნოემბერი, 1952) — იაპონელი ვიდეო თამაშების დიზაინერი, პროდიუსერი და რეჟისორი. იგი აღიარებული ერთ-ერთ ყველაზე წარმატებულ და გავლენიან დიზაინერად ვიდეო თამაშების ისტორიაში. მიამატო არის ყველა დროის ყველაზე პოპულარული და გაყიდვადი ფრენჩაიზების ავტორი, როგორებიცაა „Mario, „The Legend of Zelda“, „Donkey Kong“, „Star Fox“ და „Pikmin“. მთლიანობაში მის მიერ შექმნილ ფრენჩაიზებზე დაფუძნებული თამაშების ერთ მილიარდზე მეტი ასლი გაიყიდა.

## ბიოგრაფია
მიამატო დაიბადა სონობეში (კიოტოს პრეფექტურა) 1952 წლის 16 ნოემბერს. დაამთავრა კანაზავას მუნიციპალური სამრეწველო ხელოვნების კოლეჯი. თავდაპირველად, სანამ ვიდეო თამაშებით დაინტერესდებოდა, მიამატო მანგას მხატვრობით იყო გატაცებული. მამის დახმარებით, 1977 წელს Nintendo-ში დაიწყო მუშაობა. 1979 წელს იგი მონაწილეობდა არკადული თამაშის, „Sheriff“-ის დიზაინის შექმნაში, მოგვიანებით მან ახალი პროექტი ჩაიბარა, რომელიც 1981 წელს „Donkey Kong“-ის სახელით გამოვიდა მსოფლიო ბაზარზე.

მიამატოს თამაშებმა, „Super Mario Bros“ (1985) და „The Legend of Zelda“ (1986), დაეხმარა Nintendo Entertainment System-ს (NES) გამხდარიყო ლიდერი კონსოლების ბაზარზე. იგი ხელმძღვანელობდა ნინთენდოს ერთ-ერთ უმსხვილეს განყოფილებას Nintendo Entertainment Analysis & Development, რომელმაც უამრავი თამაში შეიმუშავა. აგრეთვე, მან მნიშვნელოვანი წვლილი შეიტანა ისეთი გავლენიანი პროექტების შექმნაში, როგორიცაა „Pokémon Red and Blue“ (1996) და „Metroid Prime“ (2002). 2015 წლის ივლისში, Nintendo-ს პრეზიდენტის, სატორუ ივატას გარდაცვალების შემდეგ, მიამატო გენიო ტაკედასთან ერთად ასრულებდა პრეზიდენტის მოვალეობას.

1997 წელს „Computer Gaming World“-მა შიგერუ მიამატო, ვიდეო თამაშების დიზაინში შეტანილი წვლილისთვის, ინდუსტრიის ყველაზე გავლენიან ადამიანებს შორის მერვე ადგილიზე დაასახელა. 1998 წელს იგი შეყვანილი იქნა ინტერაქტიული ხელოვნებისა და მეცნიერების აკადემიის დიდების დარბაზში. 2006 წელს საფრანგეთის ხელოვნებისა და ლიტერატურის ორდენის რაინდის წოდება მიენიჭა. იგი ჟურნალ „Time“-ის წლის 100 ყველაზე გავლენიან ადამიანს შორის ორჯერ (2007, 2008) დასახელდა. 2010 წელს გადაეცა ბრიტანული აკადემიის თამაშების საპატიო ჯილდო. 2019 წელს, იაპონიის ვიდეო თამაშების ინდუსტრიაში შეტანილი წვლილისთვის, მიამატოს იაპონიის კულტურის დამსახურებული მოღვაწის წოდება მიენიჭა. იგი პირველი ადამიანია ვიდეო თამაშების ინდუსტრიიდან, ვისაც ეს პატივი ხვდა წილად.

## რესურსები ინტერნეტში
* 
* შიგერუ მიამოტო — Miiverse
* შიგერუ მიამოტო — New York Times
* შიგერუ მიამოტოს ვიდეოპროფილი (დაარქივებული Wayback Machine-ზე)

## სქოლიო
კატეგორია:მეცნიერებისა და ინტერაქტიული ხელოვნების აკადემიის დიდების დარბაზში შესული ადამიანები
კატეგორია:BAFTA-ს გამარჯვებულები
კატეგორია:Golden Joystick Award-ის გამარჯვებულები
კატეგორია:იაპონელი ვიდეო თამაშების დიზაინერები
კატეგორია:იაპონელი ვიდეო თამაშების რეჟისორები
კატეგორია:იაპონელი ვიდეო თამაშების პროდიუსერები
კატეგორია:Nintendo-ს თანამშრომლები
კატეგორია:იაპონელი ვიდეო თამაშების მხატვრები
ლიტორალის დეპარტამენტი

**ლიტორალის დეპარტამენტი** () — ბენინის ყველაზე პატარა და მჭიდროდ დასახლებული დეპარტამენტი. მისი ადმინისტრაციული ცენტრი და ყველაზე დიდი ქალაქია — კოტონუ, კოტონუ და არა ქვეყნის ოფიციალური დედაქალაქი პორტო-ნოვო, იგი ფაქტიურად ქვეყნის ეკონომიკური და პოლიტიკური ცენტრია.

## გეოგრაფია 
ესაზღვრება ატლანტიკის დეპარტამენტს დასავლეთიდან და ჩრდილოეთიდან, უემეს დეპარტამენტს — აღმოსავლეთიდან. სამხრეთით გარშემორტყმულია ბენინის ყურის წყლით.

## ადმინისტრაციული დაყოფა 
thumb|300px|right|ლიტორალის დეპარტამენტის კომუნა.
დეპარტამენტში არსებობს მხოლოდ ერთი კომუნა, რომელსაც ქალაქ კოტონუს სახელი ქვია.

## სქოლიო
კატეგორია:ბენინის დეპარტამენტები
ლიტორალი (მრავალმნიშვნელოვანი)

**ლიტორალი** შეიძლება აღნიშნავდეს:

* ლიტორალი — ზღვის ფსკერის ზონა, რომელიც მიქცევისა და მოქცევის შედეგად დღე-ღამეში ორჯერ იფარება წყლით და შიშვლდება;
* ლიტორალი — ბენინის ყველაზე უფრო პატარა და მჭიდროდ დასახლებული დეპარტამენტი;
* ლიტორალი — პროვინცია ბოლივიაში, ორუროს დეპარტამენტის სამხრეთ-დასავლეთ ნაწილში;
* ლიტორალი — ეკვატორული გვინეის შვიდიდან ერთ-ერთი პროვინცია;
* სანაპირო რეგიონი (, ) — რეგიონი კამერუნის დასავლეთ ნაწილში.
გაეროს უშიშროების საბჭოს რეზოლუცია 541

ჩრდილოეთ კვიპროსმა გამოაცხადა თავისი დამოუკიდებლობა 1983 წელს ოფიციალური სახელწოდებით ჩრდილოეთ კვიპროსის თურქული რესპუბლიკა (TRNC). ის აღიარებულია მხოლოდ თურქეთის მიერ.

**გაეროს უშიშროების საბჭოს რეზოლუცია 541** მიიღეს 1983 წლის 18 ნოემბერს, რეზოლუციების 365 (1974) და 367 (1975) დადასტურების შემდეგ, საბჭომ მიიჩნია ჩრდილოეთ კვიპროსის გადაწყვეტილება დამოუკიდებლობის გამოცხადების შესახებ იურიდიულად არა ძალის მქონედ.

რეზოლუცია მოუწოდებდა ორივე მხარეს ეთანამშრომლათ გენერალურ მდივანთან და მოუწოდებდა სხვა წევრ სახელმწიფოებს არ ეღიარებინათ ჩრდილოეთ კვიპროსი, ხოლო ეღიარებინად მხოლოდ კვიპროსის რესპუბლიკა, როგორც ერთადერთი უფლებამოსილება კუნძულზე.

რეზოლუცია დამტკიცდა 13 ხმით ერთის წინააღმდეგ, (პაკისტანი) იორდანიმა თავი შეიკავა ხმის მიცემისგან.

## შესაბამისი სასამართლო საქმეები
საერთაშორისო სამართალი არ შეიცავს აკრძალვას დამოუკიდებლობის გამოცხადებებზე, უბრალოდ ქვეყნის აღიარება პოლიტიკური საკითხია.

## იხილეთ აგრეთვე
*კვიპროსის კონფლიქტი
*გაეროს უშიშროების საბჭოს რეზოლუცია 550

## რესურსები ინტერნეტში
*Text of Resolution

## სქოლიო
კატეგორია:გაეროს უშიშროების საბჭოს 1983 წლის რეზოლუციები
კატეგორია:გაეროს უშიშროების საბჭოს რეზოლუციები კვიპროსის შესახებ
კატეგორია:1983 წელი კვიპროსში
პლატო (მრავალმნიშვნელოვანი)

**პლატო** შეიძლება აღნიშნავდეს:

* პლატო — მაღალი, ბრტყელი ან ტალღოვანი ვაკე, რომელიც განლაგებულია თითქმის ერთ დონეზე და მკაფიოდ გამოხატული კალთებით გამოყოფილია მიმდებარე სივრცისაგან;
* პლატო — დეპარტამენტი ბენინის სამხრეთ ნაწილში;
* პლატო — დეპარტამენტი კონგოს რესპუბლიკაში;
* პლატო — შტატი ნიგერიის ცენტრში;
* პლატო — რეგიონი ტოგოში;
* პლატო — ქალაქი და მუნიციპალიტეტი კოლუმბიაში, მაგდალენას დეპარტამენტში.
უემეს დეპარტამენტი

**უემეს დეპარტამენტი** () — ბენინის დეპარტამენტი, რომელიც მდებარეობს ქვეყნის სამხრეთ-აღმოსავლეთით. ადმინისტრაციული ცენტრი — ქვეყნის დედაქალაქი პორტო-ნოვო.

## გეოგრაფია 
ესაზღვრება ნიგერიას სამხრეთ-აღმოსავლეთიდან; პლატოს დეპარტამენტს — აღმოსავლეთიდან, ზუს დეპარტამენტს — ჩრდილოეთიდან, ატლანტიკისა და ლიტორალის დეპარტამენტებს — დასავლეთიდან. სამხრეთში გარს ერტყმის ბენინის ყურის წყლები.

## ადმინისტრაციული დაყოფა 
thumb|300px|right|უემეს დეპარტამენტის კომუნები.
დეპარტამენტი დაყოფილია 9 კომუნად:
* **ავრანკუ** ()
* **აგეგესი** ()
* **აჯარა** ()
* **აჯოუნი** ()
* **აკრპო-მისერეტე** ()
* **ბონუ** ()
* **დანგბო** ()
* **პორტო-ნოვო** ()
* **სემე-კპოჯი** ()

## სქოლიო
კატეგორია:ბენინის დეპარტამენტები
პლატოს დეპარტამენტი (ბენინის დეპარტამენტი)

**პლატოს დეპარტამენტი** () — მდებარეობს ბენინის სამხრეთ ნაწილში. ადმინისტრაციული ცენტრი — ქალაქი პობე.

## გეოგრაფია 
აღმოსავლეთით ესაზღვრება ნიგერიას, ჩრდილოეთით — კოლინის დეპარტამენტს, დასავლეთით — ზუს დეპარტამენტს, სამხრეთით და სამხრეთ-დასავლეთით — უემეს დეპარტამენტს.

## ადმინისტრაციული დაყოფა 
შედგება 5 კომუნისაგან:
thumb|300px|right|პლატოს დეპარტამენტის კომუნები.
* **აჯა-უერე** ()
* **იფანი** ()
* **კეტუ** ()
* **პობე** ()
* **საკეტე** ()

## სქოლიო
კატეგორია:ბენინის დეპარტამენტები
მაკმათი (მთვარის კრატერი)

**კრატერი მაკმათი** () — დარტყმითი მეტეორიტული კრატერი მთვარეზე. მდებარეობს მთვარის უკანა მხარის ჩრდილო-დასავლეთ ნაწილში. სახელი ეწოდა ფრენსის მაკმათისა და რობერტ მაკმათის პატივსაცემად (დაამტკიცა საერთაშორისო ასტრონომიულმა კავშირმა 1970 წელს). კრატერის ფორმირება ნექტარული პერიოდით ივარაუდება.

## კრატერის აღწერა 
კრატერის ცენტრის სელენოგრაფიული კოორდინატებია , დიამეტრი — 88.58 კმ, სიღრმე — 2.82 კმ.

## სატელიტური კრატერები 
## იხილეთ აგრეთვე
*მთვარის კრატერების სია

## რესურსები ინტერნეტში
* 
* 
* 
* 
* 
* 
* 
* 
* 
* 
* 
* 

## სქოლიო
კატეგორია:მთვარის დარტყმითი კრატერები
კატეგორია:კვადრანტი LQ-08
საიიჩი მარუია

საიიჩი მარუია (丸谷 才一, მარუია საიიჩი; დ. 27 აგვისტო, 1925 — 13 ოქტომბერი 2012) — იაპონელი მწერალი და ლიტერატურული კრიტიკოსი.

## ადრეული ცხოვრება და განათლება
მარუია (რომლის ნამდვილი სახელი — **საიიჩი ნემურა**) დაიბადა ქალაქ ცურუოკაში, იამაგატას პრეფექტურაში, 1925 წლის 27 აგვისტოს. მისი მამა პროფესიით ექიმი იყო. ოჯახს საკმაოდ მაღალი ფინანსური შემოსავალი ჰქონდა. საიიჩი მარუიას მამის მდიდარმა პირადმა ბიბლიოთეკამ მომავალ მწერალს გააღვივა მარუიას ლიტერატურული მოთხოვნილება და ინტერესი კითხვის მიმართ. 

მარუია იაპონიის არმიაში გაიწვიეს 1945 წლის მარტში, როცა ჯერ კიდევ საშუალო სკოლის მოსწავლე იყო, მაგრამ საბრძოლო მოქმედებებში მონაწილეობა არ მიუღია, რადგან იაპონიამ მალევე დანებდა. ომის დასრულების შემდეგ დაასრულა საშუალო სკოლა ნიიგატაში, შემდეგ, 1947 წელს შევიდა ტოკიოს უნივერსიტეტში, რათა ინგლისური ლიტერატურა ესწავლა, თუმცა იგი ასევე სწავლობდა კლასიკურ იაპონურ ლიტერატურასაც. საკუთარი წერის სტილის განვითარებისთვის დაიწყო ინგლისური ნაწარმოებების თარგმნა. მან თარგმნა ჯოისის „ულისე“ (1964)  (თარგმანზე მასთან ერთად მუშაობდნენ იუიჩი ტაკამაცუ და ნაგაი რეიჯი), და „მხატვრის, როგორც ახალგაზრდა კაცის, პორტრეტი“ — 1969 წელს. ჯეიმზ ჯოისის ნაწარმოებებმა მოახდინა უდიდესი გავლენა მისი წერის მანერასა და სტილზე. ხარისხის მოპოვების შემდეგ ასწავლიდა ინგლისურ ლიტერატურას კოკუგაკუინის უნივერსიტეტში, შემდეგ კი — ტოკიოს უნივერსიტეტში. ამ დროს მან დაწერა რამდენიმე რომანი, მათ შორის *„ეჰობა ნო კაო ო საკეტე“* (エホバ の 顔 を さけて, 1958), „*კანატა ე*“ (彼方 へ, 1962) და „*სასამაკურა*“ (笹まくら, „ბალახი ჩემი ბალიშისთვის“, 1966).

## ლიტერატურული კრიტიკოსი
მარუია ასევე გავლენიანი ლიტერატურული კრიტიკოსი იყო, აქვეყნებდა რეცენზიებს ჟურნალებში *შუკან ასაჰი* და *მაინიჩი შიმბუნში*. მარუიამ თქვა, რომ წიგნის რეცენზიების ხარისხის გაუმჯობესება იაპონიაში იყო ერთ-ერთი რამ, რითაც ყველაზე ამაყობდა. მისი კრიტიკა და ესეები მოიცავს „*გო-ტობა ინს*“ (後鳥羽 院, „გადამდგარი იმპერატორი გო-ტობა“, 1973), „*ნიჰონ ბუნგაკუში ჰაიავაკარი*ს“ (日本文学史 早わかり, „სწრაფი სახელმძღვანელო იაპონური ლიტერატურის ისტორიაში“, 1976), „*ასობი ჯიკანს*“ (遊び 時間, „თამაშის დრო“, 1976) და „*ჩუშინგურა ტო ვა ნანი კას*“ (忠臣蔵 と は 何 か, „რა არის ჩუშინგურა?“ 1984).

## გარდაცვალება
მარუია გარდაიცვალა გულის უკმარისობით 2012 წლის 13 ოქტომბერს.

## ჯილდოები და აღიარება
1968 წელს მარუიამ მოიპოვა აკუტაგავას პრემია „ტოში ნო ნოკარისთვის“ (年 の 残り, „წლის დარჩენილი“). 1972 წელს გამოაქვეყნა „*ტაია ჰიტორი ნო ჰანრანი“* (たった ひとり の 反乱, „ერთადერთი აჯანყება“), რომლისთვისაც მიიღო ტანიძაკის პრემია. მან ასევე მიიღო კავაბატას პრემია, კან კიკუჩის პრემია კულტურული ღირსებისთვის და ნომას ლიტერატურული პრემია (1985 წ.), და კულტურის ორდენი, რომელიც მიენიჭა 2011 წელს იაპონიის იმპერატორის მიერ.

## სქოლიო
კატეგორია:იაპონელი მწერლები
კატეგორია:იაპონელი ლიტერატორები
დონგის დეპარტამენტი

**დონგის დეპარტამენტი** () — 1999 წელს გამოეყო ატაკორის დეპარტამენტის შემადგენლობიდან. ადმინისტრაციული ცენტრი — ქალაქი ჯუგუ.

## გეოგრაფია 
დასავლეთიდან ესაზღვრება ტოგოს; ჩრდილოეთიდან ატაკორის დეპარტამენტს, აღმოსავლეთიდან ბორგუს დეპარტამენტს და სამხრეთიდან და ასევე სამხრეთ-აღმოსავლეთიდან კოლინის დეპარტამენტს.

## ადმინისტრაციული დაყოფა 
thumb|300px|right|დონგის დეპარტამენტის კომუნები.
დეპარტამენტი დაყოფილია 5 კომუნად:
* **ბასილა** ()
* **ჯუგუ (ქალაქი)** ()
* **ჯუგუ (სასოფლო კომუნა)** ()
* **კოპარგო** ()
* **უაკე** ()

## სქოლიო
კატეგორია:ბენინის დეპარტამენტები
მარტა კორედერა

**მარტა კორედერა რუედა** (დ. ) — ესპანელი პროფესიონალი ფეხბურთელი, რომელიც თამაშობს, როგორც ვინგერი ან მარჯვენა ფლანგის მცველის პოზიციაზე. ამჟამად ის თავისუფალი აგენტია.

რუედა ადრე თამაშობდა „ბარსელონას“, ინგლისის ფეხბურთის ლიგის „არსენალის“ ქალთა გუნდში, მადრიდის „ატლეტიკოსა“ და „ლევანტეს“ გუნდში. ის ესპანეთის ქალთა ეროვნული საფეხბურთო ნაკრების წევრია და იყო გუნდის წევრი 2015 წლის FIFA-ს ქალთა მსოფლიო ჩემპიონატზე კანადაში[1], ასევე 2019 წლის FIFA-ს ქალთა მსოფლიო ჩემპიონატზე საფრანგეთში.

## საკლუბო კარიერა
კორედერამ „არსენალთან“ კონტრაქტი 2015 წლის ივლისში გააფორმა, „ბარსელონადან“, სადაც 2011 წლიდან მოყოლებული ზედიზედ ოთხი პრიმერა დივიზიონის ტიტული მოიგო.  „არსენალთან“ ერთად მან მოიგო 2015 წლის WSL-ის თასი და 2016 წლის ინგლისის თასი.
2016 წლის ოქტომბერში კორედერამ, თავისი თანამემამულეებისთვის — ნატალია პაბლოსისა და ვიკი ლოსადასთან ერთად — „არსენალი“ დატოვა. ის გადავიდა „ატლეტიკო მადრიდში“, სადაც 2017 წლის ლაქის ტიტული მოიპოვა.

## საერთაშორისო კარიერა
2019 წლის 20 მაისს კორედერა გამოიძახეს ესპანეთის ნაკრების შემადგენლობაში 2019 წლის ქალთა მსოფლიო ჩემპიონატისთვის.

## სქოლიო
კატეგორია:ცოცხალი ადამიანები
კატეგორია:დაბადებული 1991
კატეგორია:დაბადებული 8 აგვისტო
კატეგორია:ფეხბურთი
კატეგორია:სპორტსმენები
მონოს დეპარტამენტი

**მონოს დეპარტამენტი** () — მდებარეობს ბენინის სამხრეთ-დასავლეთ ნაწილში. 1999 წელს მონოს დეპარტამენტის ჩრდილოეთი რაიონები გადაეცა კუფოს დეპარტამენტს. ადმინისტრაციული ცენტრი — ქალაქი ლოკოსა.

## გეოგრაფია 
ესაზღვრება ტოგოს დასავლეთიდან, კუფოს დეპარტამენტს ჩრდილოეთიდან და ატლანტიკის დეპარტამენტს აღმოსავლეთიდან. სამხრეთში გარს ერტყმის ბენინის ყურის წყლები.

## ადმინისტრაციული დაყოფა 
thumb|300px|right|მონოს დეპარტამენტის კომუნები.
დეპარტამენტი დაყოფილია 6 კომუნად:
* **ატიემე** ()
* **ბოპა** ()
* **გრან-პოპო** ()
* **დოგბო** ()
* **კომე** ()
* **უეიოგბე** ()

## სქოლიო
კატეგორია:ბენინის დეპარტამენტები
ვინოჰრადის სოკოლოვნა

**ვინოჰრადის სოკოლოვნა** () — დიდი ფუნქციონალისტური შენობა პრაღა 2-ის ვინოჰრადის უბანში, რიგრის ბაღების განაპირას. შენობა ასოციაცია სოკოლის საკუთრებაა. სოკოლოვნაში განთავსებულია სავარჯიშო სივრცეები და დერეფნები, ასევე დასასხდომი სივრცე მაყურებლებისთვის. შენობის ცენტრში განთავსებულია შესასვლელი დარბაზი, რომელიც აღჭურვილია ჩაშენებული ჭერის განათებით და მოქანდაკე ლადისლავ შალოუნის მიერ შექმნილი მიროსლავ ტირშის ქანდაკებით.

## ისტორია
ასოციაცია „სოკოლის“ ვინოჰრადის ფილიალი 1887 წლის 26 თებერვალს დაარსდა, თავდაპირველად მათ საკუთარი შენობა არ გააჩნდათ და ასოციცაციის მთავარ შენობაში დაიდეს ბინა. 1895 წელს ვინოჰრადის ფილიალს პირველი საკუთარი დარბაზი გადასცეს, რომელიც ვინოჰრადის ეროვნულ სახლში მდებარეობდა. ორგანიზაციამ საკუთარი შენობის დიზაინზე კონკურსი პირველად  1912 წელს გამოაცხადა, თუმცა ეს კონკურსი ჩაიშალა. მეორე მცდელობა 1936 წელს ჰქონდათ, ამ კონკურსში ფრანტიშეკ მარეკისა და ვაცლავ ვეირიხას დიზაინმა გაიმარჯვა. თანხების დაზოგვის მიზნით მათ მიერ შემოთავაზებული პროექტი ერთი სართულით შემცირდა და მშენებლობა 1938 წელს დაიწყეს.

1941 წელს მესამე რაიხის წარმომადგენლებმა თითქმის დასრულებული შენობა ჩაიბარეს და საცურაო აუზი თავად დაასრულეს. შენობაში მათ განათავსეს სპორტული ცენტრი და SS-ის საავადმყოფო. 

შენობას 2007 წლიდან ჩეხეთის კულტურული ძეგლის სტატუსი აქვს და 2025 წელს პრაღა 2-ის ადგილობრივმა მთავრობამ ახალი სპორტული კომპლექსის ასაშენებელი ადგილის მომზადება ისტორიული შენობის დასავლეთ მხარეს დაიწყო.

## რესურსები ინტერნეტში
## სქოლიო
კუფოს დეპარტამენტი

**კუფოს დეპარტამენტი** () — მდებარეობს ბენინის სამხრეთ ნაწილში. ადმინისტრაციული ცენტრი — ქალაქი დოგბო-ტოტა.

## გეოგრაფია 
დასავლეთიდან ესაზღვრება ტოგოს; ჩრდილოეთიდან ზუს დეპარტამენტს, აღმოსავლეთიდან ატლანტიკის დეპარტამენტს და სამხრეთიდან მონოს დეპარტამენტს.

დეპარტამენტის რელიეფისთვის დამახასიათებელია ზღვის დონიდან 20-დან 200 მეტრამდე სიმაღლის პლატო, რომელშიც შეჭრილია მდინარეების კაიასა და კუფოს ხეობები, რომლებიც მიედინებიან მერიდიანული მიმართულებით.

მდინარე კუფოს აუზის პლატო შედგება მეოთხეული, მესამეული და ცარცული დანალექებისგან კრისტალურ ფუნდამენტზე. ნიადაგის საფარი წარმოდგენილია თიხის წარმონაქმნებით, რომლებიც რკინის ოქსიდის შრეებს შეიცავს.

კლიმატური თავისებურებანი:
* ბენინის სამხრეთ რაიონებს აქვთ წვიმების ორი სეზონი (მარტი-ივლისი და სექტემბერი-ნოემბერი)
* ჩრდილოეთ რაიონებს — წვიმების ერთი სეზონი (მაისი-სექტემბერი)
* ნალექების წლიური საშუალო რაოდენობა — დაახლოებით 1200 მმ

## ადმინისტრაციული დაყოფა 
thumb|300px|right|კუფოს დეპარტამენტის კომუნები.
კუფოს დეპარტამენტი შეიქმნა 1999 წელს მონოს დეპარტამენტის შემადგენლობიდან გამოყოფის გზით. ადმინისტრაციული ცენტრი — აპლაუე.

დეპარტამენტი დაყოფილია 5 კომუნად:
* აპლაუე ()
* ჯაკოტომეი ()
* კლუეკანმე ()
* ლალო ()
* ტოვიკლენი () თანამედროვე სტრუქტურა:
* მუნიციპალიტეტები და კომუნალური საბჭოები ფორმირდება არჩევითი წარმომადგენლების მიერ.
* უკანასკნელი არჩევნები ხელისუფლების ადგილობრივ ორგანოებში ჩატარდა 2015 წლის ივნისში.

## სქოლიო
კატეგორია:ბენინის დეპარტამენტები
ზუს დეპარტამენტი

**ზუს დეპარტამენტი** () — მდებარეობს ბენინის სამხრეთ ნაწილში. ადმინისტრაციული ცენტრი — ქალაქი აბომეი.

## გეოგრაფია 
დასავლეთიდან ესაზღვრება ტოგოს და კუფოს დეპარტამენტს, ჩრდილოეთიდან — კოლინის დეპარტამენტს, აღმოსავლეთიდან — პლატოს დეპარტამენტს, სამხრეთიდან — ატლანტიკისა და უემეს დეპარტამენტებს.

## ადმინისტრაციული დაყოფა 
thumb|300px|right|ზუს დეპარტამენტის კომუნები.
დეპარტამენტი დაყოფილია 9 კომუნად:
* **აბომეი** ()
* **აგბანიზუნი** ()
* **ბოჰიკონი** ()
* **ჯიჯა** ()
* **ზაგნანადო** ()
* **ზოდოგბომეი** ()
* **ზა-კპოტა** ()
* **კოვე** ()
* **უინი** ()

## სქოლიო
კატეგორია:ბენინის დეპარტამენტები
შუაღამის მზე (რომანი)

„**შუაღამის მზე**“ () — სტეფანი მაიერის რომანი, „ბინდის“ საგის ნაწილი. 2011 წელს გავრცელდა მისი ხელნაწერის დაუსრულებელი ნაწილი. სრული სახით გამოიცა 2020 წელს. რომანში „ბინდის“ საგის სიუჟეტი მოთხრობილია ედვარდ კალენის პერსპექტივიდან.

## რესურსები ინტერნეტში 
* 
## სქოლიო
კატეგორია:2020 წლის რომანები
კატეგორია:ბინდი (რომანების სერია)
ნიკი ეცუკო

**ნიკი ეცუკო** ( 仁木悦子; დ. 7 მარტი, 1928 — გ. 23 ნოემბერი, 1986) – იაპონელი რომანისტი, რომელიც გახდა პირველი იაპონელი ქალი მწერალი საბოლოოდ ფართო აღიარებისა და კომერციული წარმატების მქონე დეტექტიური ლიტერატურის ჟანრში.

ნიკი დაიბადა ტოკიოში და მწერლობა დაიწყო მას შემდეგ, რაც ბავშვობაში გადატანილმა პოლიომიელიტმა შეუზღუდა სიარულის უნარი. 1957 წელს ნიკის დეტექტიურმა რომანმა „კატამ იცოდა" მიიღო ედოგავა რამპოს პრემია საუკეთესო დეტექტიური ლიტერატურისთვის და გახდა ბესტსელერი, რომელმაც გადააჭარბა იაპონური დეტექტიური რომანების გაყიდვის ყველა რეკორდს. კრიტიკოსებმა წიგნი აღიარეს, როგორც დეტექტიური მოთხრობის ახალი სტილის დანერგვა და ჟანრის უფრო ხელმისაწვდომობა ქალი მკითხველებისთვის იაპონიაში.

1981 წელს ნიკიმ მოკლე პროზისთვის მიიღო იაპონიის დეტექტიური მწერლების ასოციაციის ჯილდო.

## ბიოგრაფია
ნიკი ეცუკო დაიბადა 1928 წელს ტოკიოში, იაპონიაში.

## კარიერა
1957 წელს ნიკიმ გამოაქვეყნა თავისი დეტექტიური რომანი „*ნეკო ვა შითთე იტა*" („კატამ იცოდა"), სიუჟეტი ორი დეტექტივი და-ძმის შესახებ: ძმა და და, ორივე სტუდენტი, ხსნის ადგილობრივ საავადმყოფოში განხორციელებული მკვლელობების სერიას. როდესაც რომანმა იმ წლის ედოგავა რამპოს პრემია მიიღო საუკეთესო დეტექტიური ლიტერატურისთვის, 29 წლის ნიკი მედიის ყურადღების ცენტრში აღმოჩნდა. მანამდე პრემიის ლაურეატები ირჩეოდნენ უკვე მოქმედი ცნობილი ავტორების რიგებიდან მათი გრძელვადიანი მიღწევებისთვის, ხოლო 1957 წელი იყო გარდამტეხი: ჟიურიმ ახალი ნაწარმოები (და შედარებით უცნობი მწერალი) აირჩია ამ ღირსებისთვის. ჟიურიმ ნიკის წერის სტილზე შენიშნა:

 

მიუხედავად იმისა, რომ სხვა იაპონელი ქალი მწერლები უფრო ადრე იყვნენ დეტექტიურ ჟანრში, ნიკი იყო პირველი, ვინც მიაღწია ფართო აღიარებასა და კომერციულ წარმატებას.  ნაწარმოებს „კატამ იცოდა" ჰქონდა რეკორდული გაყიდვა და გახდა პირველი იაპონური დეტექტიური რომანი, რომელიც გაიყიდა 100,000-ზე მეტი ეგზემპლარი და იქცა ბესტსელერად. 

ერთმა თანამედროვე კრიტიკოსმა შეაქო „კატამ იცოდა" იმისთვის, რომ მიმართავდა იაპონელ ქალ მკითხველებს, არგუმენტირებულად აცხადებდა, რომ წიგნმა შეცვალა ქალთა ტრადიციული შეხედულება დეტექტიურ ლიტერატურაზე, როგორც „ძალიან არარეალურ, ან ძალიან დამღლელზე, ან ძალიან სასტიკზე" და ამის ნაცვლად გახსნა ეს ჟანრი ახალი აუდიტორიისთვის. აკადემიკოსმა კავატარო ნაკაჯიმამ დაწერა, რომ ნიკის რომანმა პოპულარულობა მოიპოვა, რადგან „წმინდა ლოგიკურ მსჯელობაზე დაფუძნებული ამოხსნის ჯანსაღ სიამოვნებას“ სთავაზობდა მკითხველს და სრულად გათავისუფლებული იყო „ძველი ტიპის დეტექტიულ ისტორიებში გავრცელებული ბნელი ტონებისა და ეროტიკული ელემენტებისგან“.

მეცნიერები აღნიშნავენ, რომ ნიკის ნამუშევარი იყო ძირითადი წვლილი „სოციალური დეტექტიური ლიტერატურის" განვითარებაში ომის შემდგომ იაპონიაში, რომელიც აერთიანებდა გასართობ სიუჟეტურ შემობრუნებებს უფრო სერიოზულ სოციალურ კრიტიკასთან.

## პირადი ცხოვრება
ნიკი მოგვიანებით დაქორწინდა და ეხმარებოდა თავის მეუღლეს მთარგმნელობით საქმიანობაში. თუმცა, საკუთარ მისწრაფებებზეც არ უთქვამს უარი და წერას განაგრძობდა. 1981 წელს ნიკიმ მიიღო იაპონიის დეტექტიური მწერლების ასოციაციის ჯილდო მოკლე პროზისთვის.

ნიკი ეცუკო გარდაიცვალა 1986 წელს.

## სქოლიო
კატეგორია:დაბადებული 7 მარტი
კატეგორია:დაბადებული 1928
კატეგორია:გარდაცვლილი 1986
კატეგორია:გარდაცვლილი 23 ნოემბერი
კატეგორია:იაპონელი ქალი მწერლები
კატეგორია:დეტექტიური ჟანრის მწერლები
კატეგორია:დეტექტიური ჟანრის ქალი მწერლები
იაკოვოს „ჯეიკ“ წაკალიდასი

**იაკოვოს „ჯეიკ“ წაკალიდასი** (, ; დ. 10 ივნისი, 1979 — გ. 2025) — ქართველი წარმოშობის ბერძენი6 ყოფილი პროფესიონალი კალათბურთელი.

იგი თამაშობდა ცენტრის პოზიციაზე. მისი სიმაღლე იყო . წაკალიდასი დაიბადა რუსთავში, იმხანად ქართულ საბჭოთა სოციალისტურ რესპუბლიკაში, ხოლო გაიზარდა საბერძნეთში. იგი ფლობდა ორმაგ მოქალაქეობას — საქართველოსა და საბერძნეთის.

## კარიერა საბერძნეთში 
წაკალიდასმა პროფესიონალური კარიერა დაიწყო 1996 წელს, 17 წლის ასაკში, ბერძნული ლიგის კლუბ AEK ათენში. AEK-ის შემადგენლობაში იგი გახდა:

*საბერძნეთის თასის ორგზის ფინალისტი (1998, 1999)

*FIBA-ს საპორტას თასის გამარჯვებული (2000)

*საბერძნეთის თასის მფლობელი (2000)

ამ პერიოდში იგი განსაკუთრებით გამოირჩეოდა სამწამიან ზონაში თამაშით, სადაც წარმატებით ეხმარებოდა თანაგუნდელებს — მიხალის კაკიუსისს და დიმოს დიკუდისს.

2000 წელს იგი აირჩია ფინიქს სანსმა 2000 წლის NBA-ის დრაფტზე, მიუხედავად იმისა, რომ ბერძნულმა კლუბმა AEK-მა NBA-ის გუნდებს ფაქსით აცნობა, რომ არ აპირებდა მოთამაშესთან არსებული კონტრაქტის დარჩენილი ოთხი წლის გაუქმებას. საბოლოოდ, დავა გადაწყდა საერთაშორისო სპორტის საარბიტრაჟო სასამართლოში.

NBA-ში შვიდი სეზონის შემდეგ, 2007 წელს, ჰიუსტონ როქეთსის დატოვების შემდეგ, წაკალიდასი დაბრუნდა საბერძნეთში და შეუერთდა ოლიმპიაკოსს.

## კარიერა NBA-ში 
წაკალიდასი აირჩია ფინიქს საინსმა, NBA-ის 2000 წლის დრაფტზე — პირველ რაუნდში, საერთო ჯამში 25-ე ნომრად.

2003 წლის 30 სექტემბერს იგი, თანაგუნდელ ბო აუტლოსთან ერთად, გადაცვალეს მემფის გრიზლისში ფეხბურთელებზე: ბრევინ ნაითი, რობერტ არჩიბალდი და ჩეზარი ტრიბანსკი.

2007 წლის 13 თებერვალს იგი მემფისიდან გადავიდა ჰიუსტონ როქეთსში, სანაცვლოდ სკოტ პეჯეტის გადაცემით.

მისი ბოლო NBA მატჩი შედგა 2007 წლის 28 აპრილს დასავლეთ კონფერენციის პირველი რაუნდის სერიაში იუტა ჯაზის წინააღმდეგ. მან ითამაშა მხოლოდ ამ შეხვედრაში, სადაც „ჰიუსტონი“ დამარცხდა ანგარიშით 85–98. ამ მატჩში წაკალიდასმა მოაგროვა 2 ქულა და 4 მოხსნა.

NBA კარიერის განმავლობაში მისი საშუალო მაჩვენებლები იყო 4.8 ქულა და 3.9 მოხსნა მატჩში.

## ეროვნული ნაკრები 
*წაკალიდასი გამოდიოდა საბერძნეთის ნაკრების შემადგენლობაში:
*FIBA-ს მსოფლიო ჩემპიონატი 1998 — მე-4 ადგილი
*EuroBasket 1999 — მე-16 ადგილი
*EuroBasket 2003 — მე-5 ადგილი

## სქოლიო
კატეგორია:დაბადებული 1979
კატეგორია:კალათბურთი
კატეგორია:ქართველი სპორტსმენები
კატეგორია:NBA გუნდების სეზონები
კატეგორია:გარდაცვლილი 2025
კატეგორია:კალათბურთელები ეროვნების მიხედვით
ციგურაობის საერთაშორისო კავშირი

**ციგურაობის საერთაშორისო კავშირი** (*ISU* *-* ) — ორგანიზაცია, რომელიც არეგულირებს ციგურაობის სპორტულ დისციპლინებს, მათ შორის ფიგურულ სრიალს, სინქრონულ სრიალს, სწრაფ სრიალსა და მოკლე ტრასაზე სწრაფ სრიალს.

დაარსდა 1892 წელს, ნიდერლანდების ქალაქ შევენინგენში, და არის ერთ-ერთი ყველაზე ძველი საერთაშორისო სპორტული ფედერაცია. 

მისი შექმნის მიზანი იყო ციგურაობის საერთო წესების დადგენა და საერთაშორისო ტურნირების ორგანიზება. 1895 წელს ISU-მ გადაწყვიტა, რომ ყურადღება მხოლოდ სამოყვარულო სპორტზე გადაეტანა. პირველი ოფიციალური ჩემპიონატი ISU-ს ეგიდით 1896 წლის თებერვალში, სანქტ-პეტერბურგში ჩატარდა.

ISU-ს მთავარი ოფისი მდებარეობს ლოზანაში, შვეიცარიაში.

2008 წლის ზაფხულის მონაცემებით, ISU 63 წევრი სახელმწიფოსგან შედგებოდა, რომელთაგან 11 მმართველ საბჭოს წარმოადგენდა. შეხვედრის დღის წესრიგში დამატებული წინადადებები ოთხი ან ხუთი წევრის მხარდაჭერას მოითხოვდა. დღის წესრიგის წინადადებები ორი მესამედის უმრავლესობით მტკიცდება.

2022 წელს რუსეთის მიერ უკრაინაში შეჭრის შემდეგ, ISU-მ რუსეთიდან და ბელარუსიდან ყველა სპორტსმენს აუკრძალა შეჯიბრებებში მონაწილეობა.

ისტორიაში პირველად, საქართველომ უმასპინძლა ფიგურულ სრიალში „ჩელენჯერის სერიის“ საერთაშორისო ტურნირს. ISU-ს გადაწყვეტილებით, „თრიალეთის თასი 2025“ 8–11 ოქტომბერს თბილისის ახალი ყინულის არენაზე გაიმართა. ტურნირში 27 ქვეყნიდან 98 მოციგურავე მონაწილეობდა, ხოლო საქართველოს ნაკრებმა ყველა კატეგორიაში ოქროს მედლები მოიპოვა, რაც ქვეყნისთვის ისტორიული შედეგი იყო.

## საერთაშორისო შეჯიბრებები 
ISU-ს ჩემპიონატები:

**ჩქაროსნული სრიალი:**

* მსოფლიოს ჩემპიონატი ჩქაროსნულ სრიალში;
* მსოფლიოს ჩემპიონატი ერთ დისტანციაზე ჩქაროსნულ სრიალში (არ ტარდება ზამთრის ოლიმპიური თამაშების წელს);
* მსოფლიოს ჩემპიონატი ჩქაროსნულ სრიალში;
* მსოფლიო ჩემპიონატი ახალგაზრდებში ჩქაროსნულ სრიალში;
* მსოფლიო ჩემპიონატი მოკლე ტრასაზე ჩქაროსნულ სრიალში;
* მსოფლიო ჩემპიონატი მოკლე ტრასაზე ჩქაროსნულ  სრიალში გუნდური;
* მსოფლიო ჩემპიონატი ახალგაზრდებში მოკლე ტრასაზე ჩქაროსნულ სრიალში;
* ევროპის ჩემპიონატი მოკლე ტრასაზე ჩქაროსნულ სრიალში;
* ევროპის ჩემპიონატი მოკლე ტრასაზე ჩქაროსნულ სრიალში;
* ჩრდილოეთ ამერიკის ჩემპიონატი მოკლე ტრასაზე ჩქაროსნულ სრიალში.

**ფიგურული სრიალი:**

* მსოფლიოს ჩემპიონატი ფიგურულ სრიალში;
* მსოფლიო ჩემპიონატი ახალგაზრდებში ფიგურულ სრიალში;
* მსოფლიო ჩემპიონატი სინქრონიზებული სრიალში;
* ევროპის ჩემპიონატი ფიგურულ სრიალში;
* ოთხი კონტინენტის ჩემპიონატი ფიგურულ სრიალში;
* მსოფლიო გუნდური თასი ფიგურულ სრიალში.

## სქოლიო 
კატეგორია:ორგანიზაციები ანბანის მიხედვით
კატეგორია:საერთაშორისო სპორტული ორგანიზაციები